**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2024. október 8-án tartandó alakuló képviselő-testületi ülésére**

Az előterjesztés tárgya: **Tiszavasvári Város Önkormányzata Képviselő-testülete Szervezeti és Működési Szabályzatáról szóló 6/2022. (II.25.) önkormányzati rendelet felülvizsgálatáról**

Melléklet: -

Az előterjesztés előadója: Dr. Kórik Zsuzsanna jegyző

Az előterjesztést készítette: Gazdagné dr. Tóth Marianna önkormányzati és jogi osztályvezető

Az előterjesztés ügyiratszáma: TPH/………………..-…./2024.

Az alakuló ülés előterjesztéseit a bizottságoknak nem kell tárgyalniuk

Az ülésre meghívni javasolt szervek, személyek:

|  |  |  |
| --- | --- | --- |
|  |  |  |
|  |  |  |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2024. október 4.

**Gazdagné dr. Tóth Marianna**

**témafelelős**

**Tiszavasvári Város Jegyzőjétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**ELŐTERJESZTÉS**

**- a Képviselő-testülethez -**

**Tiszavasvári Város Önkormányzata Képviselő-testülete Szervezeti és Működési Szabályzatáról szóló 6/2022. (II.25.) önkormányzati rendelet módosításáról**

**Tisztelt Képviselő-testület!**

A képviselő-testület a működésének részletes szabályait a szervezeti és működési szabályzatról szóló rendeletében határozza meg. Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 43.§ (3) bekezdése szerint **a képviselő-testület az alakuló vagy az azt követő ülésén** e törvény rendelkezései szerint megalkotja vagy **felülvizsgálja a szervezeti és működési szabályzatáról szóló rendeletét**.

**Balázsi Csilla polgármester asszonnyal egyeztetve a szervezeti és működési szabályzat módosítására a bizottságok létszámára és az alpolgármesterek számára vonatkozóan az alábbiak szerint teszek javaslatot**.

1. **Bizottságokra vonatkozó szabályok:**

Az **Mötv. 57.§ (1) bekezdése kimondja,** hogy a képviselő-testület szmsz-ében határozza meg bizottságait, a bizottságok tagjainak számát, a bizottságok feladat-és hatáskörét, működésük alapvető szabályait. A bizottság tagjává nem önkormányzati képviselő tag is választható.

A képviselő-testület állandó bizottságai jelenleg a Pénzügyi és Ügyrendi Bizottság 5 fővel és a Szociális és Humán Bizottság 5 fővel. **A bizottságok létszámának módosítását javaslom, mindkét bizottság esetében 9-9 főre, azzal, hogy ebből 5-5 fő önkormányzati képviselő tag, 4-4 fő „külsős” tag.** A bizottságok tehát **nem kizárólag önkormányzati képviselő tagokból állnak, hanem tagjai lesznek nem önkormányzati képviselők** is. Az Mötv. rögzíti, hogy a nem önkormányzati képviselő tag jogai és kötelezettségei a bizottság ülésein megegyeznek az önkormányzati képviselő bizottsági tag jogaival és kötelezettségeivel, így erre vonatkozóan nem kell külön rendelkezni az szmsz-ben.

**Fentiek alapján a szmsz 27.§ -ának módosuló rendelkezései az alábbiak:**

27.§ (1) A képviselő-testület állandó bizottságai az alábbiak:

a) Pénzügyi és Ügyrendi Bizottság **9 fővel**,

b) Szociális és Humán Bizottság **9 fővel**

(3) A képviselő-testület állandó bizottságai 5 fő önkormányzati képviselő tagból és 4 fő nem önkormányzati képviselő tagból állnak.

(4) A bizottság elnöke köteles összehívni a bizottság ülését 5 fő indítványára.

1. **Alpolgármesterekre vonatkozó szabályok:**

II.1. Az Mötv. 74. § (1) értelmében: „**A képviselő-testület a polgármester javaslatára**, titkos szavazással, minősített többséggel a polgármester helyettesítésére, munkájának segítésére **egy alpolgármestert**, főpolgármester-helyettest, a vármegye közgyűlése alelnököt (a továbbiakban együtt: alpolgármester) választ, **több alpolgármestert választhat. A képviselő-testület legalább egy alpolgármestert saját tagjai közül választ meg.** Az alpolgármester jogai és kötelezettségei a megválasztásával keletkeznek, a megbízatás megszűnésével szűnnek meg.”  
  
A hatályos szmsz 12. fejezet, 29.§-a tartalmazza az alpolgármesterre vonatkozó rendelkezéseket, mely alapján a **képviselő-testület egy alpolgármestert választ, aki társadalmi megbízatásban látja el feladatait.** Az alpolgármester hivatali munkarendjeként legalább **heti hét óra, illetve havi huszonnyolc óra** munkaidő került meghatározásra. Javaslom a megválasztható polgármesterek számát **két főre módosítani**, **mindketten társadalmi megbízatásban** látnák el feladataikat. **Jogállásukat tekintve 1 fő önkormányzati képviselő tag,** **1 fő nem önkormányzati képviselő tag.** Hivatali munkarendjük továbbra is a **heti hét óra, illetve havi huszonnyolc óra** munkaidőben kerülne meghatározásra, fogadónapot havi **1 alkalommal tartanak.**

**Tájékoztatom a tisztelt testületet, hogy az Mötv.** 64. § (1)-(2) bekezdése értemében: A polgármester tisztségét főállásban vagy társadalmi megbízatásban látja el. Főállású a polgármester, ha főállású polgármesterként választották meg. **A polgármesteri tisztség betöltésének módját a képviselő-testület a megbízatás időtartamán belül egy esetben a polgármester egyetértésével, a szervezeti és működési szabályzat egyidejű módosításával megváltoztathatja.**

**Az szmsz 29.§-át fentiekre tekintettel az alábbiak szerint javaslom módosítani:**

29.§ (1) A képviselő-testület **egy fő önkormányzati képviselő alpolgármestert választ, és egy fő nem önkormányzati képviselő alpolgármestert választ**, akik társadalmi megbízatásban látják el feladataikat.

(2) A társadalmi megbízatású alpolgármesterek hivatali munkarendje legalább **heti hét óra, illetve havi huszonnyolc óra** munkaidőt jelent. A társadalmi megbízatású alpolgármesterek fogadónapjának időpontja megegyezik a polgármester fogadónapjának időpontjával.

**II.2. Az alpolgármesterek megválasztásának lebonyolítása**

A jelenlegi szabályozás értelmében az alpolgármester megválasztása érdekében a titkos szavazást az ügyrendi feladatokat ellátó bizottság látja el. Javaslom, hogy a titkos szavazást egy háromtagú adhoc bizottság bonyolítsa le. Emiatt a 6.§ (3) bekezdése az alábbiakra módosul.

6.§ (3) Az alpolgármesterek megválasztása érdekében a titkos szavazást az alakuló ülésen e feladatra a képviselők közül megválasztott három tagú ad hoc bizottság látja el. A titkos szavazásról külön jegyzőkönyv készül. A bizottság elnöke kiosztja a képviselő-testület bélyegzőjével hitelesített szavazólapokat. Szavazni a szavazólapon feltüntetett „igen”, „nem” vagy „tartózkodás” melletti négyzetbe elhelyezett „x” megjelöléssel kell. Szavazás után a szavazólapokat valamennyi képviselő az erre a célra kihelyezett urnába helyezi. A bizottság megszámlálja a szavazatokat, az eredményt a bizottság elnöke ismerteti.

Az alpolgármester megválasztásán túlmenően a képviselő-testület a szervezeti és működési szabályzatában meghatározott módon titkos szavazást tarthat az Mötv. 46. § (2) bekezdésében foglalt ügyekben. Ezek az alábbiak:

(2) A képviselő-testület

a) zárt ülést tart önkormányzati hatósági, összeférhetetlenségi, méltatlansági, kitüntetési ügy tárgyalásakor, fegyelmi büntetés kiszabása, valamint vagyonnyilatkozattal kapcsolatos eljárás esetén;

b) zárt ülést tart az érintett kérésére választás, kinevezés, felmentés, vezetői megbízás adása, annak visszavonása, fegyelmi eljárás megindítása és állásfoglalást igénylő személyi ügy tárgyalásakor;

c) zárt ülést rendelhet el a vagyonával való rendelkezés esetén, továbbá az általa kiírt pályázat feltételeinek meghatározásakor, a pályázat tárgyalásakor, ha a nyilvános tárgyalás az önkormányzat vagy más érintett üzleti érdekét sértené.

Az szmsz 21.§ (2) bekezdése tartalmaz titkos szavazás lebonyolítására vonatkozó rendelkezéseket, melyek tehát az Mötv. 46.§ (2) bekezdésében meghatározott esetekben lehet alkalmazni. Ezen esetekben a titkos szavazás lebonyolítását a Pénzügyi és Ügyrendi Bizottság látja el.

1. **Egyéb tájékoztatás: (alpolgármesterek feladat meghatározása, munkamegosztása, általános helyettesítés)**

**Az Mötv. 74. § (2) értelmében**: „Az alpolgármester a polgármester irányításával látja el feladatait. Több alpolgármester esetén a **polgármester bízza meg általános helyettesét.”**  
  
Fentiek alapján a polgármester egyedileg él megbízással a helyettese tekintetében, aki jelen esetben az önkormányzati képviselő tag lehet. Szintén a polgármester határozza meg a két polgármester által ellátandó feladatokat, a két személy közti munkamegosztást. **Az alpolgármester két területen lát el fontos feladatot: egyik a polgármester helyettesítése, a másik a polgármester munkájának a segítése.** A polgármester helyettesítése során az alpolgármester valamennyi polgármester feladatát és hatáskörét gyakorolja. A **helyettesítés időszakán kívül azonban csak a polgármester irányítása szerinti feladatokat láthatja** el.

**Mindezek nem képezik a rendelet részét, tájékoztatom azonban a testületet, hogy a feladat meghatározás az előterjesztés időpontjában az alábbiak szerint alakul:**

**A polgármester feladatainak helyettesítésére kijelölt személy az önkormányzati képviselő tag alpolgármester.**

**Az önkormányzati képviselő alpolgármester a** polgármester irányításával közreműködik különösen a **társadalmi-, civil- és települési kapcsolatokkal-, ifjúságvédelemmel összefüggő feladatok koordinálása, előkészítésben történő közreműködés.**

**A nem önkormányzati képviselő alpolgármester a** polgármester irányításával közreműködik különösen az **önkormányzati cég pénzügyi kontrolljával kapcsolatok feladatok koordinálása, a cég városüzemeltetési-, zöldfelület kezelési-, utak-hidak karbantartásával kapcsolatos-, intézményi karbantartással-, közfoglalkoztatással kapcsolatos feladatainak koordinálása, előkészítésben történő közreműködés.**

**Tisztelt Képviselő-testület!**

A jogalkotásról szóló **2010. évi CXXX. tv.** 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményéről a testületet tájékoztatni kell.

A törvény 17. § (2) bekezdése szerint a hatásvizsgálat során vizsgálni kell:

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**Fentiek alapján a rendeletalkotás várható következményeiről – az előzetes hatásvizsgálat tükrében – az alábbi tájékoztatást adom:**

Társadalmi, gazdasági, költségvetési hatásai: A rendelet-tervezet költségvetési hatása a 2 fő társadalmi megbízatású alpolgármester tiszteletdíjában nyilvánulhat meg.

**Környezeti és egészségi következményei**: A rendelet-tervezetnek nincs környezeti és egészségi hatása.

**Adminisztratív terheket befolyásoló hatásai**: A rendelet-tervezetnek nincs adminisztratív terheket befolyásoló hatása.

**A jogszabály megalkotásának szükségessége:** Magyarország helyi önkormányzatairól szóló 2011. évi CLXXXIX tv. (továbbiakban: Mötv) 45.§ (3) bekezdése értelmében a képviselő-testület kötelezettsége a szervezeti és működési szabályzatának megalkotása, szüksége szerinti felülvizsgálata.

**A jogalkotás elmaradásának várható következményei:** A Kormányhivatal törvényességi jelzéssel élhet.

**Alkalmazásához szükséges személyi, szervezeti, tárgyi és pénzügyi feltételek:** a jelenlegi feltételekhez képest többlet feltétel nem realizálódik.

Az önkormányzati rendeletekhez indoklási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségesség teszik. Az indokolásban ismertetni kell a jogi szabályozás várható hatását is.

Mindezek alapján kérem a Képviselő-testületet, hogy az előterjesztést megtárgyalni, és a rendelet-tervezetet elfogadni szíveskedjen.

Tiszavasvári, 2024. október 4.

**Dr. Kórik Zsuzsanna**

**jegyző**

**rendelet-tervezet**

**Tiszavasvári Város Önkormányzata Képviselő-testületének …/2024. (X.8.) önkormányzati rendelete**

**Tiszavasvári Város Önkormányzata Képviselő-testülete Szervezeti és Működési Szabályzatáról szóló 6/2022. (II.25.) önkormányzati rendelet módosításáról**

Tiszavasvári Város Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1. §**

A Tiszavasvári Város Önkormányzata Képviselő-testülete szervezeti és működési szabályzatáról szóló önkormányzati rendelet megalkotásáról szóló 6/2022. (II. 25.) önkormányzati rendelet 6. § (3) bekezdése helyébe a következő rendelkezés lép:

„(3) Az alpolgármester megválasztása érdekében a titkos szavazást az alakuló ülésen e feladatra a képviselők közül megválasztott három tagú ad hoc bizottság látja el. A titkos szavazásról külön jegyzőkönyvet kell készíteni. A bizottság elnöke kiosztja a képviselő-testület bélyegzőjével hitelesített szavazólapokat. Szavazni a szavazólapon feltüntetett „igen”, „nem” vagy „tartózkodás” melletti négyzetbe elhelyezett „x” megjelöléssel kell. Szavazás után a szavazólapokat valamennyi képviselő az erre a célra kihelyezett urnába helyezi. A bizottság megszámlálja a szavazatokat, az eredményt a bizottság elnöke ismerteti.”

**2. §**

A Tiszavasvári Város Önkormányzata Képviselő-testülete szervezeti és működési szabályzatáról szóló önkormányzati rendelet megalkotásáról szóló 6/2022. (II. 25.) önkormányzati rendelet 21. § (2) bekezdése helyébe a következő rendelkezés lép:

„(2) A titkos szavazással kapcsolatos teendőket - kivéve a 6.§ (3) bekezdésében meghatározott titkos szavazást - a 4. mellékletben meghatározott bizottság látja el. Amennyiben a titkos szavazás tárgya magával a szavazást lebonyolító Pénzügyi és Ügyrendi Bizottság elnökével vagy tagjával kapcsolatos, tehát érintett a szavazás tárgyában, akkor ez esetben – külön döntés alapján - 3 tagú ad hoc bizottság hozható létre. A bizottság elnöke kiosztja a képviselő-testület bélyegzőjével hitelesített szavazólapokat. Szavazni a szavazólapon feltüntetett „igen”, „nem” vagy „tartózkodás” melletti négyzetbe elhelyezett „x” megjelöléssel kell. Szavazás után a szavazólapokat valamennyi képviselő az erre a célra kihelyezett urnába helyezi. A bizottság megszámlálja a szavazatokat, az eredményt a bizottság elnöke ismerteti.”

**3. §**

(1) A Tiszavasvári Város Önkormányzata Képviselő-testülete szervezeti és működési szabályzatáról szóló önkormányzati rendelet megalkotásáról szóló 6/2022. (II. 25.) önkormányzati rendelet 27. § (1) bekezdés a) és b) pontja helyébe a következő rendelkezések lépnek:

*(A képviselő-testület állandó bizottságai az alábbiak:)*

„*a)* Pénzügyi és Ügyrendi Bizottság 9 fővel,

*b)* Szociális és Humán Bizottság 9 fővel”

(2) A Tiszavasvári Város Önkormányzata Képviselő-testülete szervezeti és működési szabályzatáról szóló önkormányzati rendelet megalkotásáról szóló 6/2022. (II. 25.) önkormányzati rendelet 27. § (3) és (4) bekezdése helyébe a következő rendelkezések lépnek:

„(3) A képviselő-testület állandó bizottságai 5 fő önkormányzati képviselő tagból és 4 fő nem önkormányzati képviselő tagból állnak.

(4) A bizottság elnöke köteles összehívni a bizottság ülését 5 fő indítványára.”

**4. §**

A Tiszavasvári Város Önkormányzata Képviselő-testülete szervezeti és működési szabályzatáról szóló önkormányzati rendelet megalkotásáról szóló 6/2022. (II. 25.) önkormányzati rendelet 29. § (1) és (2) bekezdése helyébe a következő rendelkezések lépnek:

„(1) A képviselő-testület egy fő önkormányzati képviselő alpolgármestert választ és egy fő nem önkormányzati képviselő alpolgármestert választ, akik társadalmi megbízatásban látják el feladataikat.

(2) A társadalmi megbízatású alpolgármesterek hivatali munkarendje legalább heti hét óra, illetve havi huszonnyolc óra munkaidőt jelent. A társadalmi megbízatású alpolgármesterek fogadónapjának időpontja megegyezik a polgármester fogadónapjának időpontjával.”

**5. §**

(1) Ez a rendelet – a (2) bekezdésben foglalt kivétellel – 2024. október 8-án lép hatályba.

(2) Az 1–4. § 2024. október 8-án … óra … perckor lép hatályba.

Tiszavasvári, 2024. október 8.

**Balázsi Csilla Dr. Kórik Zsuzsanna**

**polgármester jegyző**

**A rendelet kihirdetve: 2024. október 8-án …. óra … perckor**

**Dr. Kórik Zsuzsanna**

**jegyző**

Általános indokolás

A képviselő-testület a működésének részletes szabályait a szervezeti és működési szabályzatról szóló rendeletében határozza meg. Magyarország helyi önkormányzatairól szóló 2011. évi CLXXXIX. törvény 43.§ (3) bekezdése szerint **a képviselő-testület az alakuló vagy az azt követő ülésén** e törvény rendelkezései szerint megalkotja vagy **felülvizsgálja a szervezeti és működési szabályzatáról szóló rendeletét**.

Részletes indokolás

**Az 1–4. §-hoz**

A korábbi szabályozás értelmében az alpolgármester megválasztása érdekében a titkos szavazást az ügyrendi feladatokat ellátó bizottság látja el. Az alakuló ülésen először az alpolgármester megválasztása történik, ezt követően kerül sor a bizottságok megalakulására. Emiatt még nem alakult meg az ügyrendi feladatokat ellátó bizottság, ezért a titkos szavazást egy háromtagú adhoc bizottságnak kell lebonyolítania.

Az **Mötv. 57.§ (1) bekezdése kimondja,** hogy a képviselő-testület szmsz-ében határozza meg bizottságait, a bizottságok tagjainak számát, a bizottságok feladat-és hatáskörét, működésük alapvető szabályait. A bizottság tagjává nem önkormányzati képviselő tag is választható.

A képviselő-testület állandó bizottságai jelenleg a Pénzügyi és Ügyrendi Bizottság 5 fővel és a Szociális és Humán Bizottság 5 fővel. **A bizottságok létszámának módosítását javaslom, mindkét bizottság esetében 9-9 főre, azzal, hogy ebből 5-5 fő önkormányzati képviselő tag, 4-4 fő „külsős” tag.** A bizottságok tehát **nem kizárólag önkormányzati képviselő tagokból állnak, hanem tagjai lesznek nem önkormányzati képviselők** is. Az Mötv. rögzíti, hogy a nem önkormányzati képviselő tag jogai és kötelezettségei a bizottság ülésein megegyeznek az önkormányzati képviselő bizottsági tag jogaival és kötelezettségeivel, így erre vonatkozóan nem kell külön rendelkezni az szmsz-ben.

A hatályos szmsz 12. fejezet, 29.§-a tartalmazza az alpolgármesterre vonatkozó rendelkezéseket, mely alapján a **képviselő-testület egy alpolgármestert választ, aki társadalmi megbízatásban látja el feladatait.** Az alpolgármester hivatali munkarendjeként legalább **heti hét óra, illetve havi huszonnyolc óra** munkaidő került meghatározásra. Javaslom a megválasztható polgármesterek számát **két főre módosítani**, **mindketten társadalmi megbízatásban** látnák el feladataikat. **Jogállásukat tekintve 1 fő önkormányzati képviselő,** **1 fő nem önkormányzati képviselő.** Hivatali munkarendjük továbbra is a **heti hét óra, illetve havi huszonnyolc óra** munkaidőben kerülne meghatározásra, fogadónapot havi **1 alkalommal tartanak.**

**A 5. §-hoz**

Hatályba léptető rendelkezéseket tartalmaz